|  |
| --- |
| **Grundejerforeningen Odsvang af 9. juni 1970** |

 **7. april 2024**

Bestyrelsesmøde søndag den 7. april 2024 kl. 10.00 hos Peter Slaatorn, Digeager 6.

Deltagere:

Peter Slaatorn.

Jørn Tang.

Jan Rasmussen

Charlotte Christiansen

Jan Andersen.

Afbud fra Lisa Aalling

Dagsorden.

1. Godkendelse af referat.
2. Opfølgning fra sidste møde, herunder:
3. Vores deklarationer.
4. Hjertestarter.
5. Status på dræn.
6. Status på veje.
7. Status på vedligeholdelse i øvrigt.

1. Planlægning af generalforsamling 2024
2. Økonomisk status.
3. Indkomne forslag, kommentarer eller forespørgsler fra grundejere.
4. Vores hjemmeside.
5. Dato for næste møder (26. maj 2024)
6. Eventuelt.

Peter bød velkommen.

Ad 1: Referat fra sidste møde godkendt uden bemærkninger.

Ad 2, a:

Vores deklarationer.

Der har siden sidste bestyrelsesmøde, ikke været emner vedr. vores deklarationer.

Ad 2, b:

Hjertestarter.

Vi havde via Hjerteforeningen arrangeret undervisning i brug af hjertestarteren den 25. februar 2024. Grundet at underviseren kom til skade dagen før, og derfor ikke kunne gennemføre undervisningen, og da det med så kort varsel ikke var muligt at finde en erstatningsunderviser, blev vi desværre nødt til at aflyse undervisningen. Alle tilmeldte blev telefonisk kontaktet, og fik en forklaring på, hvorfor vi med kort varsel var blevet nødt til at aflyse.

Ny undervisningsdato er planlagt til afholdelse umiddelbart efter vores generalforsamling den 26. maj 2024. Dette vil blive kommunikeret ud i vores næste medlemsinformation.

Ad 2, c:

Status på dræn.

Grundvandet er faldet en del grundet den seneste tids mere tørre vejr. Der er ikke umiddelbart udfordringer med vores dræn. Vi holder løbende øje med vores dræn.

Ad 2, d:

Status på veje.

Det ser ud til, at hullerne i vores veje, der er blevet fyldt af nogle medlemmer, har gjort at vejene har holdt sig godt her i de første måneder af året.

Vi bestiller som vanligt udlægning af støvbinder til maj 2024 og 3m grus til vores depot ved vendepladsen ved Digeager. Peter tager sig af dette.

Ad 2, e:

Status på vedligeholdelse i øvrigt.

Vi fortsætter i 2024 med at få slået vores græsrabat langs Odsvangs nordlige side, således at beplantningen ikke vokser ud i vores vejbelægning.

Som tidligere omtalt, har vi nu 4 affaldsbeholdere pr. parcel. Vi kan se at mange vælger at lave et hegn til beholderne. Vi skal endnu en gang gøre opmærksom på, at et evt. læhegn og affaldsbeholdere skal opbevares på eget grundstykke. Hvad enten de står løst eller er samlet i læhegn.

Ad 3:

Planlægning af generalforsamling 2024.

Vi afholder vores generalforsamling søndag den 26. maj 2024 kl. 1000 i Odden forsamlingshus.

Udkast til indkaldelse og dagsorden gennemgået.

Jan Rasmussen ønsker ikke at fortsætte, da Kirsten og Jan har sat deres hus til salg.

Vi vil lade generalforsamlingen komme med forslag til nyt bestyrelsesmedlem.

Jørn, Charlotte og Lisa er villige til genvalg.

Vores revisor er villig til genvalg.

Vores revisorsuppleant vil gene, hvis muligt, at en anden tager over. I modsat fald er hun villig til genvalg.

Vi vil som vanligt være vært for en let anretning med øl/vand efter generalforsamlingen, ligesom der til selve generalforsamlingen vil blive serveret kaffe/te og kage. Jan bestiller dette i forsamlingshuset.

Indkaldelse med bilag sendes til medlemmerne den 21. april 2024

Efter generalforsamlingen, vil der blive mulighed for at deltage i et ud af to undervisningsforløb i brug af vores hjertestarter. Særskilt tilmelding skal ske til dette. Lisa er tovholder på undervisningen og kontakt til Hjerteforeningen.

Ad 4:

Jørn gennemgik den økonomiske status, herunder regnskabet til udsendelse til generalforsamlingen.

Vi har en formue der fordeler sig med kr. 28.171,12 på foreningskonto incl. en kassebeholdning på kr. 132,-.

Status godkendt.

Ad 5:

Der er ikke modtaget henvendelser fra medlemmerne.

Ad 6:

Hjemmesiden bliver løbende opdateret med relevant materiale.

Ad 7:

Vores næste møde er i forbindelse med generalforsamlingen den 26. maj 2024 kl. 1000 i Odden forsamlingshus. Bestyrelsen møder kl. 0930.

Ad 8:

Vi har fået nye ejere Flinteager 13. Ula Bach Hulgard og Martin Skovbjerg Jensen har overtaget ejendommen pr. 15. marts 2024. De kommer fra København og har to mindre børn. Velkommen til dem.

Peter udtrykte en stor tak til Jan Rasmussen for hans deltagelse i bestyrelsesarbejde.

Jan Andersen

Sekretær